ai4bharat/Pralekha huggingface dataset:
विज्ञान आणि तंत्रज्ञान मंत्रालय
हिमालयीन चंद्र दुर्बिणीला 20 वर्षे पूर्ण झाल्यानिमित्त, त्या दुर्बिणीने विज्ञानाला दिलेले योगदान अधोरेखित करण्यासाठी कार्यशाळेचे आयोजन
नवी दिल्ली, 28 सप्टेंबर 2020
लडाखच्या शीत आणि शुष्क वाळवंटात समुद्रसपाटीपासून 4500 मीटर उंचीवर, दोन दशकांपासून 2 मीटर व्यासाची दृश्यप्रकाश-अतिरिक्त  प्रकारची IAO म्हणजेच भारतीय खगोलीय वेधशाळा येथील हिमालयीन चंद्र दुर्बीण रात्रीच्या आकाशाचे निरीक्षण करत आहे. ताऱ्यांवरील स्फोट, धूमकेतू, उल्का, आणि बाह्य-ग्रहांचे निरीक्षण या दुर्बिणीद्वारे केले जात आहे.
बंगळुरु जवळील होसाकोटे येथील भारतीय ख-भौतिक संस्थेतील विज्ञान तंत्रज्ञान शिक्षण आणि संशोधन केंद्राशी उपग्रह संदेशवहनाद्वारे जोडलेली ही दुर्बीण दूरस्थ पद्धतीने काम करते. या दुर्बिणीने मिळवलेल्या माहितीच्या आधारे 260 संशोधनपत्रे प्रकाशित झाली आहेत.
या दुर्बिणीला वीस वर्षे पूर्ण झाल्यानिमित्ताने विज्ञान तंत्रज्ञान विभागांतर्गत कार्यरत असणाऱ्या IIA या स्वायत्त संस्थेकरवी 29-30 सप्टेंबर 2020 ला ऑनलाइन विज्ञान कार्यशाळा घेण्यात येत आहे. विज्ञान तंत्रज्ञान विभागाचे सचिव प्रा.आशुतोष शर्मा यांच्या हस्ते कार्यशाळेचे उद्घाटन होणार असून, विभागाचे माजी सचिव डॉ.व्ही.राममूर्ती या कार्यशाळेला संबोधित करणार आहेत. राममूर्ती यांच्याच कार्यकाळात IAO आणि या दुर्बिणीला मजुरी मिळून ते प्रकल्प पूर्ण झाले होते. या दुर्बिणीने विज्ञानजगताला दिलेल्या योगदानाविषयी आणि या दुर्बिणीच्या भवितव्याविषयी या दोन-दिवसीय कार्यशाळेत माहिती दिली जाणार आहे.
याआधीच्या आणखी जुन्या आणि प्रस्थापित अशा दोन मीटर व्यासाच्या वर्गातील आंतरराष्ट्रीय दुर्बिणींच्या तोडीस तोड अशी ही दुर्बीण असून तिच्यात तीन वैज्ञानिक उपकरणे बसविली आहेत. या हिमालयीन चंद्र दुर्बिणीने पुरविलेल्या माहितीच्या आधारे 40 विद्यार्थ्यांच्या पीएचडीच्या प्रबंधात मोलाची भर घातली आहे. सध्या पीएचडी करणारे 36 विद्यार्थी या दुर्बिणीतून मिळणारी माहिती आपल्या अभ्यासासाठी वापरत आहेत.
M.Iyengar/J.Waishampayan/ P.Malandkar
सोशल मिडियावर आम्हाला फॉलो करा@PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 212
युवा व्यवहार आणि क्रीडा मंत्रालय
केंद्रीय मंत्री अनुराग ठाकूर यांनी ब्रिक्स युथ कॅम्पच्या दुसऱ्या पर्वाच्या उद्घाटन1 सोहळ्यात सहभागी युवक आणि ब्रिक्स देशांमधील अधिकृत प्रतिनिधींना केले संबोधित
नवी दिल्ली, 4 ऑगस्ट 2022
ब्रिक्स युथ कॅम्पच्या दुसऱ्या पर्वाच्या उद्घाटन सोहळ्यात सहभागी युवक आणि, ब्रिक्स देशांमधील अधिकृत प्रतिनिधींना 2 ऑगस्ट 22 रोजी केंद्रीय युवक व्यवहार आणि क्रीडामंत्री अनुराग ठाकूर यांनी, व्हिडिओ कॉन्फरन्सिंगद्वारे संबोधित केले.
जगातल्या युवकांमध्ये चिरस्थायी संबंधन निर्माण करणे याला प्रधानमंत्री पंतप्रधान नरेंद्र मोदी यांच्या नेतृत्वाखालील सरकारचे प्राधान्य आहे, असे केंद्रीय मंत्र्यांनी यावेळी सांगितले. पंतप्रधान नरेंद्र मोदी यांनी सुरू केलेल्या लाईफस्टाईल फॉर एन्व्हायरनमेंट या अभियानाबद्दल त्यांनी माहिती दिली. युवकांनी एकत्र यावं आणि लाईफस्टाईल फॉर एन्व्हायरनमेंट हे अभियान एका चळवळीप्रमाणे पुढे न्यावे,जेणेकरून पर्यावरण संवेदी जीवनशैली निर्माण करण्यासाठी एक लोक चळवळ निर्माण होईल असे आवाहन पंतप्रधानांनी केल्याचं त्यांनी सांगितलं. परस्पर संवादातून दोन पिढ्यांमध्ये संबंध आणि परस्परांमधले ज्ञान सदैव जिवंत ठेवावे यावर त्यांनी यावेळी भर दिला. ब्रिक्स आंतरराष्ट्रीय युथ कॅम्पचे हे दुसरे पर्व अधिक फलदायी ठरावे यासाठी केंद्रीय मंत्र्यांनी शुभेच्छा दिल्या.
S.Patil/V.Yadav/P.Malandkar
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 92
श्रम आणि रोजगार मंत्रालय
श्रम मंत्रालयाने खाणींमध्ये महिलांना काम करण्याची परवानगी देण्यासाठी नियम अधिसूचित केले, आता खाणींमध्ये महिलांना रोजगाराच्या समान संधी
(नवी दिल्ली, 4 फेब्रुवारी 2019
खाण कायदा 1952 च्या कलम 83  अंतर्गत केंद्र सरकारने महिलांना जमिनीवरील आणि जमिनीखालील खाणींमध्ये काही अटींवर काम करण्याची परवानगी दिली आहे.
जमिनीवरील खाणीत काम करणाऱ्या महिलांना रोजगार देण्याबाबत-
- खाणीचा मालक महिलांना संध्याकाळी 7 ते सकाळी 6 वाजेपर्यंत कामावर ठेऊ शकतो.
- महिलांची नियुक्ती त्यांच्या लेखी परवानगीनंतरच केली जाईल.
- अशा प्रकारे नियुक्ती करण्यात आलेल्या महिलांना पुरेशा सुविधा आणि संरक्षण व आरोग्य सुविधा पुरवल्या जाव्यात
- मुख्य खाण निरीक्षकाद्वारे वेळोवेळी जारी मार्गदर्शक तत्त्वांच्या आधारे मानक संचलन प्रक्रिया लक्षात घेऊन महिलांची नियुक्ती केली जावी
- किमान 3 महिलांना एका पाळीत  नियुक्त केले जाईल.
जमिनीखालील खाणीत काम करणाऱ्या महिलांना रोजगार देण्याबाबत
- खाण मालक महिलांना सकाळी 6 ते संध्याकाळी 7 दरम्यान तांत्रिक, निरीक्षण आणि व्यवस्थापन काम देऊ शकतो जिथे सतत उपस्थित राहण्याची आवश्यकता नसेल.
- महिलांच्या लेखी परवानगीनंतरच त्यांची नियुक्ती केली जावी.
- अशा प्रकारे नियुक्ती करण्यात आलेल्या महिलांना पुरेशा सुविधा आणि संरक्षण व आरोग्य सुविधा पुरवल्या जाव्यात
- मुख्य खाण निरीक्षकाद्वारे वेळोवेळी जारी मार्गदर्शक तत्त्वांच्या आधारे मानक संचलन प्रक्रिया लक्षात घेऊन महिलांची नियुक्ती केली जावी
- किमान 3 महिलांना एका पाळीत  नियुक्त केले जाईल.
यापूर्वी खाणीत महिलांना संध्याकाळनंतर काम करायला बंदी होती. विविध महिला कामगार गट, उद्योग जगत आणि अभियांत्रिकीचे शिक्षण घेणाऱ्या विद्यार्थ्यांनी खाणीत महिलांना रोजगाराच्या समान संधी देण्याची मागणी वेळोवेळी केली होती. विविध मंत्रालयांशी सल्ला मसलत करून श्रम आणि रोजगार मंत्रालयाने काही अटींवर महिलांना काम करायची परवानगी दिली.
S.Tupe/S.Kane/P.Kor
वस्त्रोद्योग मंत्रालय
एकूण 4,445 कोटी रुपये खर्चाचे 7 अतिविशाल  एकीकृत वस्त्रोद्योग क्षेत्र आणि वस्त्र  पार्क स्थापन करण्यासाठी अधिसूचना जारी
नवी दिल्ली, 22 ऑक्टोबर 2021
केंद्रीय वस्त्रोद्योग मंत्रालयाने 2021-22 च्या केंद्रीय अर्थसंकल्पात घोषित केल्यानुसार आणि केंद्र सरकारने मंजूर केल्याप्रमाणे 7 पीएम मित्र पार्क उभारण्यासाठी 21 ऑक्टोबर 2021 रोजी अधिसूचना जारी केली आहे. अधिसूचना मंत्रालयाच्या संकेतस्थळावर उपलब्ध आहे: http://texmin.nic.in
माननीय पंतप्रधान श्री नरेंद्र मोदी यांचे आत्मनिर्भर भारताच्या निर्माणाचे स्वप्न साकारणे आणि जागतिक वस्त्रोद्योगाच्या नकाशावर भारताचे स्थान बळकट करणे हे या योजनेचे उद्दिष्ट आहे.
संयुक्त राष्ट्रांच्या शाश्वत विकास ध्येय 9  साध्य करण्यासाठी भारताला मदत करण्यासाठी पीएम मित्र पार्कची संकल्पना मांडली आहे.
पंतप्रधान मित्र ही योजना माननीय पंतप्रधानांच्या 5F ने प्रेरित आहेत. '5F' अर्थात - फार्म टू फायबर ; फॅक्टरी टू फॅशन ; फॅशन टू फॉरेन . ही एकात्मिक दृष्टी अर्थव्यवस्थेत वस्त्रोद्योग क्षेत्राच्या वाढीस मदत करेल. इतर कोणत्याही प्रतिस्पर्धी राष्ट्राकडे आपल्यासारखी पूर्ण वस्त्रोद्योग परिसंस्था नाही. पाचही क्षेत्रांमध्ये भारत सक्षम आहे.
केंद्र आणि राज्य सरकारच्या इतर योजनांशी अभिसरण त्या योजनांच्या मार्गदर्शक तत्त्वांनुसार त्यांच्या पात्रतेनुसार उपलब्ध आहे. यामुळे वस्त्रोद्योगाची स्पर्धात्मकता वाढेल, मोठ्या प्रमाणावर अर्थव्यवस्थेची वाढ साध्य करण्यात मदत होईल आणि लाखो लोकांसाठी रोजगाराच्या मोठ्या संधी निर्माण होतील. व्यापक अर्थव्यवस्थेचा लाभ घेत ही योजना भारतीय कंपन्यांना जागतिक पातळीवर आपला ठसा उमटवायला सहाय्यभूत ठरेल.
वस्त्रोद्योगाच्या संपूर्ण मूल्य-साखळीसाठी मोठ्या प्रमाणावरील एकात्मिक आणि आधुनिक औद्योगिक पायाभूत सुविधा विकसित करण्याकरता ही योजना आहे. यामुळे वाहतुक खर्च कमी होईल आणि भारतीय वस्त्रांचा स्पर्धात्मकतेच्या दृष्टीने दर्जा सुधारेल.
योजनेसाठीची तपशीलवार मार्गदर्शक तत्त्वे तयार होत आहेत, त्यानंतर इच्छुक राज्य सरकारांकडून प्रस्ताव मागवले जातील.
M.Chopade/V.Ghode/P.Malandkar
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 310
रेल्वे मंत्रालय
भारतीय रेल्वेने 9 मे 2020 पर्यंत देशभरात 283 श्रमिक विशेष गाड्या चालवल्या
प्रवाश्यांना मोफत जेवण आणि पाणी
प्रत्येक श्रमिक विशेष गाडीत सुमारे 1200 प्रवासी
नवी दिल्ली, 9 मे 2020
लॉकडाऊनमुळे देशाच्या विविध भागात अडकलेले स्थलांतरित मजूर, यात्रेकरू, पर्यटक, विद्यार्थी आणि इतर व्यक्तींना विशेष रेल्वेने मूळ गावी परतता येईल याबाबत केंद्रीय गृह मंत्रालयाच्या आदेशानंतर रेल्वेने श्रमिक विशेष गाड्या चालवण्याचा निर्णय घेतला.
9 मे 2020 पर्यंत देशाच्या विविध राज्यातून 283 श्रमिक विशेष गाड्या चालवण्यात आल्या, यापैकी 225 गाड्या आपल्या नियोजित स्थानी पोहोचल्या तर 58 गाड्या अद्याप वाटेवर आहेत. आज म्हणजे शनिवारसाठी 49 श्रमिक विशेष गाड्या नियोजित आहेत.
या 283 गाड्यांपैकी, आंध्रप्रदेश , बिहार , हिमाचल प्रदेश , झारखंड , मध्य प्रदेश , महाराष्ट्र , ओदिशा , राजस्थान , तेलंगणा , उत्तरप्रदेश , पश्चिम बंगाल  अशाप्रकारे राज्यात त्यांचा प्रवास समाप्त झाला.
या गाड्यांनी प्रयागराज, छप्रा, बलिया, गया, पूर्णिया, वाराणसी, दरभंगा, गोरखपूर, लखनौ, जौनपुर, हतिया, बस्ती, कथिहार, दानापूर, मुझफ्फरपूर, सहारसा इत्यादी ठिकाणी प्रवाश्यांना पोहोचवले आहे.
सोशल डीस्टन्सिंगचे पालन करत जास्तीत जास्त सुमारे 1200 प्रवासी या श्रमिक विशेष गाडीतून प्रवास करू शकतात. गाडी सुरु होण्यापूर्वी प्रवाश्यांची तपासणी सुनिश्चित करण्यात येते. प्रवासादरम्यान प्रवाश्यांना मोफत भोजन आणि पाणी पुरविले जाते.B.Gokhale/N.Chitale/D.Rane
सोशल मिडियावर आम्हाला फॉलो करा@PIBMumbai /PIBMumbai /pibmumbai pibmumbai[at]gmail[dot]com
(
आरोग्य आणि कुटुंब कल्याण मंत्रालय
भारताच्या एकूण कोविड -19 प्रतिबंधक लसीकरण व्याप्तीने 178.90 कोटी मात्रांचा टप्पा केला पार
गेल्या 24 तासात लसीच्या 4.80 लाखांहून अधिक मात्रा देण्यात आल्या
कोरोनामुक्तीचा दर सध्या 98.68%
गेल्या 24 तासात 4,362 नव्या कोरोना रुग्णांची नोंद
भारतातील उपचाराधीन रुग्णांची सध्याची संख्या 54,118
साप्ताहिक पॉझिटिव्हिटी दर सध्या 0.73%
आज सकाळी 7 वाजेपर्यंतच्या तात्पुरत्या अहवालानुसार, गेल्या 24 तासात लसीच्या 4.80 लाखांहून अधिक  मात्रा देऊन भारतातील कोविड-19 प्रतिबंधक लसीकरण व्याप्तीने 178.90 कोटी  मात्रांचा टप्पा पार केला आहे.
2,07,51,079 लसीकरण सत्रांच्या माध्यमातून या मात्रा देण्यात आल्या. आज सकाळी 7 वाजेपर्यंत प्राप्त झालेल्या अहवालानुसार एकूण मात्रांची गटनिहाय आकडेवारी खालीलप्रमाणे:
|
|
Cumulative Vaccine Dose Coverage
|
|
HCWs
|
|
1st Dose
|
|
1,04,02,132
|
|
2nd Dose
|
|
99,76,076
|
|
Precaution Dose
|
|
42,46,421
|
|
FLWs
|
|
1st Dose
|
|
1,84,10,499
|
|
2nd Dose
|
|
1,74,60,733
|
|
Precaution Dose
|
|
63,89,301
|
|
Age Group 15-18 years
|
|
1st Dose
|
|
5,54,05,474
|
|
2nd Dose
|
|
3,09,62,112
|
|
Age Group 18-44 years
|
|
1st Dose
|
|
55,26,01,749
|
|
2nd Dose
|
|
44,98,37,567
|
|
Age Group 45-59 years
|
|
1st Dose
|
|
20,24,08,724
|
|
2nd Dose
|
|
18,14,43,266
|
|
Over 60 years
|
|
1st Dose
|
|
12,65,14,228
|
|
2nd Dose
|
|
11,29,95,122
|
|
Precaution Dose
|
|
1,00,08,483
|
|
Precaution Dose
|
|
2,06,44,205
|
|
Total
|
|
1,78,90,61,887
गेल्या 24 तासात 9,620 कोरोना रुग्ण बरे झाल्यामुळे आतापर्यंत कोरोनामुक्त झालेल्या रुग्णांची एकूण संख्या  4,23,98,095 झाली आहे.
परिणामी, भारतातील कोरोनामुक्तीचा दर 98.68% इतका आहे.
गेल्या 24 तासात 4, 362 नव्या कोरोना रुग्णांची नोंद झाली.
भारतातील उपचाराधीन कोरोनाबाधितांची संख्या सध्या 54,118 आहे. देशात आढळलेल्या एकूण कोरोनाबाधित रुग्णांपैकी उपचाराधीन रुग्णांचे प्रमाण 0.13% आहे.
देशभरात चाचण्यांची क्षमता सातत्याने वाढवली जात आहे. गेल्या 24 तासात एकूण 6,12,926 चाचण्या करण्यात आल्या. भारताने आतापर्यंत एकूण 77.34 कोटींपेक्षा जास्त  चाचण्या केल्या आहेत.
देशभरात चाचणी क्षमता वाढवली असताना, साप्ताहिक पॉझिटिव्हिटी दर सध्या 0.73% आहे आणि दैनंदिन पॉझिटिव्हिटी दर 0.71%. नोंदविण्यात आला आहे
नागरी उड्डाण मंत्रालय
दरभंग्याहून दररोजच्या विमानांसाठीचे तिकीट आरक्षण या महिनाअखेर सुरु होईल: हरदीप सिंग पुरी
उत्तर बिहारच्या 22 जिल्ह्यांसाठी हे विमानतळ एक वरदान: नागरी विमान वाहतूक मंत्री
उडान योजनेअंतर्गत प्रादेशिक हवाई वाहतुकीला चालना
दरभंगा आणि देवघर विमानतळांचा नागरी विमान वाहतूक मंत्र्यांकडून आढावा
नवी दिल्ली, 12 सप्टेंबर 2020
दरभंगा ते मुंबई, दिल्ली आणि बेंगरूळू अशा दररोजच्या विमान प्रवासासाठीचे तिकीट आरक्षण सप्टेंबर महिन्याच्या अखेरीस सुरु होईल, अशी माहिती केंद्रीय हवाई वाहतूक राज्यमंत्री  हरदीप सिंह पुरी यांनी दिली. बिहारमधील दरभंगा विमानतळ बांधणीच्या कामाचा आढावा घेतल्यानंतर ते बोलत होते. ही हवाई वाहतूक, नोव्हेंबरच्या पहिल्या आठवड्यात, म्हणजेच छटपूजेच्या सणाआधी सुरु केली जाईल, अशी माहिती त्यांनी दिली. हे विमानतळ उत्तर बिहारमधील 22 जिल्ह्यांसाठी वरदान ठरणार आहे, असेही पुरी म्हणाले. यावेळी पुरी यांच्यासह दरभंगा भागातील लोकप्रतिनिधी आणि नागरी हवाई वाहतूक विभागाचे सचिव अरविंद सिंह आणि इतर अधिकारी देखील उपस्थित होते.
दरभंगा विमानतळाच्या प्रगतीविषयी समाधान व्यक्त करत हरदीप पुरी यांनी सांगितले की या विमानतळाचे बहुतांश काम आता पूर्ण होत आले आहे. आगमन आणि निर्गमन सभागृहे, चेक-इन व्यवस्था, कन्व्हेअर बेल्ट इत्यादी कामे पूर्ण झाली असून उर्वरित कामे ऑक्टोबर अखेरपर्यंत पूर्ण होतील स्पाईसजेट कंपनीला आरसीएस - उडान अंतर्गत हा मार्ग देण्यात आला आहे.
‘हवाई चप्पल से हवाई जहाज तक’ या पंतप्रधानांच्या संकल्पनेनुसार, सर्वचा क्षेत्रात लोकांच्या आयुष्यात आमूलाग्र बदल आणण्यासाठीचे प्रयत्न सुरु आहेत, असे हरदीप पुरी यांनी सांगितले. दरभंगा येथे बांधकामाचे काम प्रगतीपथावर असतांनाच, इतरही कामे सुरु आहेत. हरदीप पुरी यांच्या उपस्थितीत या विमानतळाच्या धावपट्टीवर स्पाईस जेटच्या उड्डाणासाठीचे मोजमापही करण्यात आले.
झारखंड येथील देवघर विमानतळ बांधणीच्या कामाचाही त्यांनी आढावा घेतला. देवघर विमानतळाचे काम प्रगतीपथावर असून ते नियोजित वेळेत पूर्ण होईल, अशी माहिती त्यांनी दिली. या संदर्भात, त्यांनी खासदार निशिकांत दुबे यांच्याशी सविस्तर चर्चा केली. हे विमानतळ देखील लवकरच सुरु होईल, असेही ते म्हणाले. यासंदर्भात सरकार लवकरच काही महत्वाचे निर्णय घेणार आहेत, अशी माहितीही त्यांनी दिली.
संथाल प्रदेशात, हवाई वाहतुकीची सुविधा देण्यासोबतच, देवघर विमानतळामुळे पटना, कोलकाता आणि बागडोग्रा या महत्वाच्या विमानतळांना जोडण्याच्या दृष्टीने देखील देवघर विमानतळ महत्वाचे आहे. बिहारच्या भागलपूर आणि जमुनी जिल्ह्यातील लोकांसाठी हे विमानतळ उपयुक्त ठरेल.
केंद्र सरकारच्या ‘उडान’ या महत्वाकांक्षी योजनेतील हे एक महत्वाचे पाऊल असून, याद्वारे देशाच्या अंतर्गत भागांना जोडण्याचे, “सब उडे, सब जुडे’ हे स्वप्न साकार करणारे आहे, असे हरदीप सिंग पुरी यांनी सांगितले.
R.Tidke/R.Aghor/P.Malandkar
सोशल मिडियावर आम्हाला फॉलो करा@PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 154
आरोग्य आणि कुटुंब कल्याण मंत्रालय
आंतरराष्ट्रीय महिला दिनानिमित्त केंद्रीय आरोग्य मंत्रालयाच्या वतीनं नवी दिल्ली इथं "वॉक फॉर हेल्थ" या मेगा वॉकेथॉनचं आयोजन
आंतरराष्ट्रीय महिला दिनानिमित्त केंद्रीय आरोग्य आणि कुटुंब कल्याण मंत्रालयाने नवी दिल्ली इथं आरोग्यासाठी चालणे  या मेगा वॉकेथॉनचं आयोजन केलं आहे. अनेक जणांनी उत्तम आरोग्यासाठी चालत, मोठ्या उत्साहाने आणि मोठ्या संख्येने यात उत्साही सहभाग नोंदवला. शारीरिक आणि मानसिक आरोग्य वृद्धिंगत करायला प्रोत्साहन देण्यासाठी अशा रॅलीचं आयोजन केले जाते.
पंतप्रधानांच्या फिट इंडिया या संकल्पनेनुसार, वॉकथॉन आणि यासमान कार्यक्रमांचा उद्देश नागरिकांमध्ये वर्तनात्मक बदल घडवून आणणे तसंच शारीरिकदृष्ट्या अधिक सक्रिय जीवनशैलीबाबत जागरूकता पसरवणे हा आहे. अशा उपक्रमांना चालना देत तसेच आपल्या सायकलिंग क्षेत्रातल्या उत्साही भूमिकेमुळे "ग्रीन एमपी" या नावाने देखील ओळखले जाणारे केंद्रीय आरोग्य मंत्री डॉ. मनसुख मांडवीय आरोग्य आणि तंदुरुस्तीसाठी शारीरिक क्रियाशीलतेला प्रोत्साहन देत आहेत. असंसर्गजन्य रोग  हे देशातल्या 63% हून अधिक मृत्यूसाठी जबाबदार आहेत आणि तंबाखूचा वापर , मद्यपानाचा वापर, खराब आहारसवयी, अपुरी शारीरिक क्रियाशीलता आणि वायू प्रदूषण यासारख्या प्रमुख वर्तनशील जोखीम घटकांशी संबंधित असून त्यांच्याशी सहजरित्या जोडले गेले आहेत.
आंतरराष्ट्रीय महिला दिनानिमित्त आज, दिनांक 5 मार्च 2023 रोजी देशभरातील जिल्हा मुख्यालयात शारीरिक आणि मानसिक आरोग्य आणि पर्यावरण पूरक वाहतुकीला प्रोत्साहन देण्यासाठी सायकलिंग कार्यक्रमांचंही आयोजन करण्यात आलं होतं. ‘स्वस्थ महिला स्वस्थ भारत’ या संकल्पनेवर आधारित सायक्लेथॉन कार्यक्रम आयोजित करण्यात आला होता.
संरक्षण मंत्रालय
‘मेक इन इंडिया’ला चालना देण्यासाठी स्थानिक पुरवठादारांकडून 26 संरक्षण वस्तूंच्या खरेदीस संरक्षण मंत्रालयाची मान्यता
'मेक इन इंडिया'ला चालना देण्यासाठी आणि भारतात वस्तू व सेवांच्या निर्मिती आणि उत्पादनास प्रोत्साहित करण्यासाठी औद्योगिक धोरण व प्रोत्साहन विभागाच्या  दिनांक 15.06.2017 रोजी जारी केलेल्या  अधिसूचना क्रमांक पी -45021/2/2017-बी.ई -2 नुसार सरकारने सार्वजनिक खरेदी  आदेश जारी केला आहे.
या आदेशा अंतर्गत संरक्षण मंत्रालयाच्या संरक्षण उत्पादन विभागाने  आत्तापर्यंत 127 वस्तूंना अधिसूचित केले आहे जिथे पीपीपी-एमआयआय 2017 नुसार स्थानिक पुरवठादारांना खरेदीला प्राधान्य दिले जाते. स्थानिक पुरवठादारांकडून खरेदीला अधिक प्रोत्साहन देण्यासाठी, 127 पैकी 26 वस्तूंना आधीपासूनच अधिसूचित करण्यात आले असून आता सार्वजनिक खरेदी  आदेश 2017 च्या कलम 3  अंतर्गत अधिसूचित करण्यात आले आहे; आणि आता, खरेदी करणार्या संस्था खरेदी मूल्यांकडे दुर्लक्ष करून स्थानिक पुरवठादारांनी प्रत्येक वस्तूसाठी निर्धारित केल्याप्रमाणे किमान स्थानिक सामग्री  पूर्ण केली असेल तर अशा स्थानिक वस्तू पुरवठादारांकडूनच वस्तू खरेदी करतील.
वस्तूंची यादी खालीलप्रमाणे आहेः
|
|
Sl. No.
|
|
Items
|
|
Minimum Local Content
|
|
Items used in Shipbuilding Industry
|
|
-
|
|
Helo Landing Grid
|
|
60%
|
|
-
|
|
Doors 
|
|
60%
|
|
-
|
|
Gemini Inflatable Boat
|
|
60%
|
|
-
|
|
Oil Pumps
|
|
50%
|
|
-
|
|
Battery Loading Trolley
|
|
50%
|
|
-
|
|
Sacrificial Zinc Anode Flanges
|
|
50%
|
|
-
|
|
Fibre Glass Cloth –E Grade
|
|
50%
|
|
-
|
|
High temperature Gasket
|
|
50%
|
|
Other items used in defence manufacturing Industry
|
|
-
|
|
6mm to 100mm thickness Weldox Plate
|
|
50%
|
|
-
|
|
6mm to 100mm thickness Hardox Plate
|
|
50%
|
|
-
|
|
Electric Motor 
|
|
40%
|
|
-
|
|
Cable Assemblies 
|
|
40%
|
|
-
|
|
MASS -R118)
|
|
40%
|
|
-
|
|
MODULATOR 
|
|
40%
|
|
-
|
|
Dual Switched Amplifier 
|
|
40%
|
||
|
Belleville Springs No. 2A46M 109-55
|
|
50%
|
||
|
Sealing Ring 008-012-25 GCF TM-589C
|
|
50%
|
||
|
Sealing Ring 012-016-25 GCF TM-589C
|
|
50%
|
||
|
Sealing Ring 030-038-46 GCF TM-589C
|
|
50%
|
||
|
Sealing Ring 038-046-46 GCF TM-589C
|
|
50%
|
||
|
Sealing Ring 046-048-46 GCF TM-589C
|
|
50%
|
||
|
Sealing Ring 048-056-46 GCF TM-589C
|
|
50%
|
||
|
Sealing Ring 060-070-58 GCF TM-589C
|
|
50%
|
||
|
Sealing Ring 065-075-58 GCF TM-589C
|
|
50%
|
||
|
Sealing Ring 085-095-58 GCF TM-
|
|
50%
|
||
|
Sealing Ring 100-110-58 GCF TM-589C
|
|
50%
B.Gokhale/V.Joshi/P.Kor
अन्न प्रक्रिया उदयोग मंत्रालय
कोविड-19 परिस्थितीतसुध्दा अन्न प्रक्रिया उद्योग मंत्रालयातर्फे 581तक्रारींचे निवारण
नवी दिल्ली, 30 मे 2020
अन्नप्रक्रिया उद्योग मंत्रालयाच्या तक्रार कक्षाकडे प्राप्त 585 समस्यांपैकी 581 तक्रारींचे निवारण कोविड-19 लॉकडाउन काळात करण्यात आले. हे कृतीदल या तक्रारी संबंधित राज्य सरकार, अर्थमंत्रालय, गृहमंत्रालय अशा प्रशासकीय अधिकाऱ्यांकडे मांडत आहे. उद्योगक्षेत्रातील आघाडीच्या सहयोगी कंपन्यांकडे आणि अन्न प्रक्रिया करणाऱ्या राज्यभरातील उद्योगांना अन्न प्रक्रियेत आणि संबंधित व्यवसायात उत्तम दर्जा आणि अधिकाधिक क्षमतेचे उत्पादन देताना काही समस्या नाहीत ना, यासाठी हे कृतीदल सातत्याने संपर्कात आहे. देशभरात कोविड-19 दरम्यान उत्पादन प्रक्रिया किंवा अन्न पुरवठा साखळी क्षेत्रातील तक्रारी किंवा कोणत्याही समस्या उद्भवल्यास covidgrievance-mofpi[at]gov[dot]in या मेलवर पाठविता येतील.
मंत्रालयात एक समर्पित कृतीदल तयार करण्यात आले आहे, ज्यामध्ये मंत्रालयातील वरिष्ठ अधिकारी आणि इन्व्हेस्ट इंडियाच्या सभासदांचा समावेश आहे. उद्योग तक्रार कक्षात थेट वैयक्तिकरित्या किंवा विविध उद्योग संघटनांद्वारे पोहोचता येईल. तक्रार निवारण कक्षाकडे आलेल्या एकूण तक्रारींपैकी महत्त्वाच्या तक्रारींमध्ये पुढील मुद्यांचा समावेश आहे.
- टाळेबंदीमुळे उद्योग बंद असणे
- रसद पुरवठा संबंधित समस्या, गोदाम बंद असणे
- कामगार उपलब्ध नसणे
- कर्मचारी आणि कामगारांचे स्थलांतर
केंद्रीय अन्न प्रक्रिया आणि उद्योग मंत्रालयाच्या केंद्रीय मंत्री श्रीमती हरसिमरत कौर बादल यांनी तळागाळातील स्तरापर्यंत परिस्थितीवर लक्ष ठेवण्यासाठी नियमितपणे उद्योग क्षेत्रातील संघटना, कोल्ड चेन डेव्हलपर्स, निर्यातदार आदींशी सातत्याने व्हिडिओ कॉन्फरन्सिंगद्वारे संवाद साधला आहे.
या व्हिडिओ कॉन्फरन्सिंग दरम्यान कोल्ड चेन प्रमोटर्सशी संवाद साधताना मंत्रालयाने अनेक विविध समस्या नोंदविल्या आहेत, ज्यावर कृतीदल प्राधान्याने काम करीत आहे आणि संबंधिक भागधारकांकडे या समस्या नेण्यात आल्या आहेत. अन्न आणि त्यासंबंधित उद्योगांच्या आवश्यक गोष्टी लक्षात ठेवून आणि सामान्य गोष्टींची पूर्तता करण्यासाठी विविध पावले उचलली गेली आहेत.
एमओएफपीआय हे रसद आणि पुरवठा सशक्तीकरण समितीचे सदस्य देखील आहेत, आणि शिवाय पीक घेतलेल्या शेतीच्या उत्पादनांचा पुरवठा उद्योगांना होऊ शकेल जेणे करून शेतकऱ्यांना त्याचा फायदा होईल यासाठी प्रयत्नशील आहे. कोविड-19 च्या समस्येमुळे अन्न प्रक्रिया उद्योगावर कमी प्रमाणात परिणाम झाला आहे हे सुनिश्चित करण्यासाठी अन्न प्रक्रिया उद्योग मंत्रालयाने अनेक उपाययोजना केल्या आहेत.
B.Gokhale/S.Shaikh/P.Malandkar
सोशल मिडियावर आम्हाला फॉलो करा@PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 220
केंद्रीय लोकसेवा आयोग
अभियांत्रिकी सेवा  परीक्षा- 2019
नवी दिल्ली, 5 ऑगस्ट 2019
केंद्रीय लोकसेवा आयोगाने 30 जून 2019 मध्ये घेतलेल्या अभियांत्रिकी सेवा  परिक्षेच्या लेखी भागाच्या निकालावर आधारित मुलाखत/व्यक्तीमत्व चाचणीसाठी पात्र ठरलेल्या उमेदवारांचे अनुक्रमांक जाहीर करण्यात आले आहेत. या उमेदवारांनी व्यक्तीमत्व चाचणीच्या वेळी वय, शैक्षणिक पात्रता इत्यादी संदर्भातली मूळ कागदपत्रं सादर करणे आवश्यक आहे. या उमेदवारांनी आयोगाच्या https://upsconline.nic.in या संकेतस्थळावर 5.8.2019 ते 14.8.2019 च्या संध्याकाळी 6 वाजेपर्यंत उपलब्ध असलेल्या डीएएफ हा तपशीलवार अर्ज भरुन तो ऑनलाईन सादर करायचा आहे. डीएएफ दिलेल्या काळात सादर न करणाऱ्या उमेदवाराची उमेदवारी आयोगाकडून रद्दबादल ठरवण्यात येईल. डीएएफ भरण्यासंदर्भातल्या सूचना संकेतस्थळावर उपलब्ध असून उमेदवाराने त्या काळजीपूर्वक वाचणे आवश्यक आहे.
व्यक्तीमत्व चाचणीसाठी पात्र ठरलेल्या उमेदवारांची मुलाखत सप्टेंबर 2019 पासून होण्याची शक्यता आहे. मुलाखतीची नेमकी वेळ उमेदवाराला ई-समन लेटरद्वारे कळवली जाईल. या संदर्भात उमेदवाराने आयोगाची https://upsc.gov.in या संकेतस्थळाला भेट द्यावी.
केंद्रीय लोकसेवा आयोगाच्या परिसरात या संदर्भात असलेल्या काउंटरवर उमेदवार कार्यालयीन कामकाजाच्या दिवशी सकाळी 10 ते संध्याकाळी 5 या वेळेत व्यक्तीश: माहिती घेऊ शकतात अथवा 23388088, -23385271/23381125/23098543 या दूरध्वनी क्रमांकावर संपर्क साधू शकतात.
ऑनलाईन डीएएफ भरण्यासंदर्भात उमेदवाराला काही अडचण असल्यास ते 23388088/23381125 या क्रमांकावर कार्यालयीन कामकाजाच्या दिवशी सकाळी 10 ते संध्याकाळी 5 या वेळेत संपर्क साधता येईल.
Click here for full list
B.Gokhale/N.Chitale/P.Malandkar
(Visitor Counter : 53
संरक्षण मंत्रालय
लष्कराच्या दक्षिण विभाग प्रमुखांची शिवनेरी ब्रिगेडला भेट
पुणे, 9 ऑगस्ट 2021
लष्कराच्या दक्षिण कमांडचे प्रमुख लेफ्टनंट जनरल जे.एस नैन यांनी 9 ऑगस्ट 2021 रोजी शिवनेरी ब्रिगेडला भेट दिली. तेथील परदेशी प्रशिक्षण केंद्रातील सुविधांची त्यांनी पाहणी केली. इतर देशांच्या लष्कराबरोबर होणा-या आगामी लष्करी सरावाबद्दल त्यांना माहिती देण्यात आली. यावेळी त्यांनी सैनिकांसोबत संवाद साधला आणि लढाईसाठी सदैव सज्ज राहण्यासाठी त्यांना प्रोत्साहित केले.
नुकत्याच पार पाडलेल्या ऑपरेशन वर्षा 21 या मोहिमेसाठी घेतलेल्या प्रयत्नांमुळे 2300 लोकांची पूरग्रस्त भागातून सुटका करून त्यांना वैद्यकीय सुविधा पुरवण्यात आल्याबद्दल त्यांनी ब्रिगेडचे कौतुक केले. कोणत्याही आपत्कालीन प्रसंगाचा प्रभावी सामना करण्यासाठी, कार्य सज्जता, तिन्ही सेनादलांमधील समन्वय आणि अकस्मात उद्भवलेल्या परिस्थितीवर मात करण्यासाठी परिस्थितीचे समग्र आकलन होण्याच्या आवश्यकतेवर त्यांनी भर दिला. लढ्यासाठी क्षमता वाढवण्याच्या दृष्टीने सर्वसमावेशक प्रशिक्षण आवश्यक असण्याची गरज त्यांनी अधोरेखित केली. सर्व पदांवरील सैनिकांनी कायम सज्ज राहण्यासाठी त्यांनी प्रोत्साहन दिले.M.Iyengar/V.Sahajrao/D.Rane
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 88
कार्मिक, सार्वजनिक तक्रार आणि निवृत्ती वेतन मंत्रालय
निवृत्तीवेतन आणि निवृत्तीवेतनधारक कल्याण विभागातर्फे नेहरू पार्क, नीती मार्ग, नवी दिल्ली येथे "श्रमदान- स्वच्छता ही सेवा" कार्यक्रमाचे आयोजन
केंद्रीय मंत्री डॉ. जितेंद्र सिंह यांच्या नेतृत्वाखाली आयोजित स्वच्छता उपक्रमात निवृत्तीवेतन आणि निवृत्तीवेतनधारक कल्याण विभागाचे सर्व अधिकारी/कर्मचारी मोठ्या संख्येने सहभागी
नवी दिल्ली, 2 ऑक्टोबर 2023
महात्मा गांधींना आदरांजली म्हणून "एक तारीख- एक तास" या राष्ट्रीय स्तरावरील "स्वच्छता ही सेवा" कार्यक्रमाअंतर्गत निवृत्तीवेतन राज्यमंत्री डॉ. जितेंद्र सिंह यांच्यासह निवृत्तीवेतन विभागाचे सचिव व्ही. श्रीनिवास, अतिरिक्त सचिव एस.एन. माथूर आणि विभागाचे सर्व अधिकारी 1 ऑक्टोबर 2023 रोजी नेहरू पार्क, नीती मार्ग, नवी दिल्ली येथे श्रमदानात सहभागी झाले , यावेळी वृक्षारोपण देखील करण्यात आले.
आपल्या प्रेरणादायी संदेशात डॉ. जितेंद्र सिंह म्हणाले की, स्वच्छता मोहीम हा केवळ सरकारी उपक्रम नसून आता ती एक लोकचळवळ बनली आहे.
यावेळी निवृत्तीवेतन विभागाचे सचिव व्ही. श्रीनिवास, अतिरिक्त सचिव एस.एन. माथूर आणि निवृत्तीवेतन विभागाच्या इतर सर्व अधिकाऱ्यांनी महात्मा गांधींना स्वच्छांजली वाहिली.
'एक तारीख एक तास ' कार्यक्रमाचा एक भाग म्हणून, सर्व कर्मचाऱ्यांनी उद्यान स्वच्छ करण्यात स्वेच्छेने योगदान दिले. स्वच्छ भारत मिशनचा हा टप्पा पंतप्रधानांच्या “कचरामुक्त भारत” ही संकल्पना अधोरेखित करतो. पंतप्रधानांच्या या संकल्पनेच्या अनुषंगाने, निवृत्तीवेतन विभागाचे सचिव व्ही. श्रीनिवास यांच्या नेतृत्वाखाली विभागाचे अधिकारी/कर्मचाऱ्यांच्या सक्रिय सहभागाने हा कार्यक्रम आयोजित केला होता.
केंद्र सरकारच्या निवृत्तीवेतनधारक संघटना आणि त्यांच्या संलग्न संघटनांच्या माध्यमातून विभागाने देशभरात व्यापक स्वच्छता मोहीम हाती घेतली होती. 1 ऑक्टोबर 2023 रोजी देशभरातील केंद्र सरकारच्या सर्व 50 निवृत्तीवेतनधारक संघटनांनी “स्वच्छता श्रमदान” मध्ये सक्रिय सहभाग नोंदवला.NM/S.Kane/D.Rane
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 38